Am yal axuddim usnan, yessefk ad yettwabnu ɣef tmukrist. Deg tɣuri-nneɣ i wungal Times d waman nufa-d ugur muqqren deg lebni n tsiwelt deg ayen yerzan adeg, anida nufa-d ineḍruyen ḍran deg yiwen wadeg, maca isemres adigen nniḍen ffɣen i ineḍruyen n taḥkayt. Akken neẓra di tullist kan i yettili yiwen wadeg, maca nukni nufa-t ula deg ungal Times d waman, ugur-agi yessefk ad d-yili fell-as unadi iwakken ad naweḍ ad as-d-naf tifrat, ɣef aya ad d-nefk kra isteqsiyen ara yilin d abrid i ferru n wugur d-yellan di tmukrist: - Acu-tt temlilt n wadigen-agi yellan deg ungal maca ur ittekkin ara deg ineḍruyen n taḥkayt?